polyglot-tagger/wikipedia-language-snippets-filtered huggingface dataset:
“ප්‍රවාහනය” යන්නෙන්‌, හැඳින්වෙන්නේ ශ්‍රී ලංකාව තුල එක්‌ ස්ථානයක සිට තවත්‌ ස්ථානයකට ගෙන යාම අදහස්‌ චේ.
සුරා බද්දට යටත්‌ භාණ්ඩය තිබූ දිස්ත්‍රික්කයෙන්‌ පිටත ප්‍රවාහනය කරන අවස්ථාවේ දී බද්ද ගෙවීමෙන්‌ ; හෝ
ස්ථානය” යන්නෙන්‌, නිවාස, ගොඩනැගිලි, වෙළඳහල්‌, කූඩාරම්‌, බෝට්ටු හෝ වෙනත්‌ යාත්‍රා ඇතුළත්‌ වේ ;
ඔවුන්ගේ ප්‍රධාන උත්සවය වූයේ පුරාණ ලෝකයේ බොහෝ සංස්කෘතීන්වල සුලබව පැවති සූර්‍ය්‍යග්‍රහණය සැමරීමයි. මිතන්නි රණශූරයන් “මාර්යා” ලෙස හැඳින්වූ අතර එය සංස්කෘත භාෂාවෙන් ‘රණශූරයා’ යන යෙදුමට ද සමාන ය. ] . තවද මිතන්නි රාජකීය නාමවල සංස්කෘතාර්‍ථනාම බොහෝමයක් පවතී.
විවිධ අක්ෂර මාලාවන් තිබිය දීත් එනම් හින්‍දි සඳහා “දේවනාගරී ” අක්‍ෂර මාලාව ද උර්දු සඳහා “පර්සෝ-අරාබියානු ” අක්‍ෂර මාලාව ද භාවිත කළ ද මූලික ව්‍යාකරණ එක හා සමාන ය, සුළු වෙනසක් ඇතත් තනිකරම භාෂාමය වශයෙන් එකිනෙකාට තේරුම් ගත හැක. අද එය දකුණු ආසියාව පුරා බොහෝ දෙනෙකු ගේ දෙවන හෝ තෙවන භාෂාවක් ලෙස පුළුල්ව කථා කරති.
වෛදික භාෂාවක් ලෙස “සංස්කෘත භාෂාව”, සංස්කෘතිය, විද්‍යාව සහ ආගම මෙන් ම නීතිය සහ රංග කලාව වැනි අංශ ඔස්සේ කීර්තිමත් භාෂාවක් ලෙස වර්ධනය විය. කෙසේ නමුත් නූතන විද්වතුන් සම්මුතියකට පැමිණ අර්ථ ගන්වන ලද “සම්භාව්‍ය සංස්කෘතය ” පෙර පැවති ”වෛදික සංස්කෘතය”ට පටහැණි සහ සාපේක්‍ෂව තරමක් වෙනස් වන නමුත් එය බොහෝ දුරට නූතන සංස්කෘත කථිකයින්ට පහසුවෙන් තේරුම් ගත හැකිය.
දෝමාරී යනු මැද පෙරදිග හා උතුරු අප්‍රිකාව පුරා විසිරී සිටින පැරණි “දෝම් ජනයා” වහරන ලද ඉන්‍දු-ආර්ය භාෂාවකි. තුර්කිය, ඉරානය, ඇෆ්ගනිස්ථානය, පාකිස්තානය, ඉන්දියාව, ඉරාකය, පලස්තීනය, ඊශ්‍රායලය, ජෝර්දානය , ඊජිප්තුව, සුඩානය, ලිබියාව, ටියුනීසියාව, ඇල්ජීරියාව, මොරොක්කෝව සහ අසර්බයිජානය දක්වාත් මධ්‍යම සුඩානය දක්වාත් මෙම භාෂාව කතා කරන බව වාර්තා වේ. කෙසේ වෙතත් ශබ්ද වෙනස් වීම් ක්‍රමානුකූලව පදනම් කර ගෙන, “දෝමාරී සහ රොමනි” යන නම් සෑදී ඇත්තේ ඉන්දු-ආර්ය වචනයක් වන ‘දෝම්’ යන වචනය ඇසුරිනි. .
උතුරු ඉන්දියාවේ සහ පාකිස්තානයේ මෙන් ම ශ්‍රී ලංකාවේ සහ මාලදිවයින් ආශ්‍රිතව ව්‍යාප්ත ව පවතින ඉන්‍දු-ආර්ය භාෂාවන් අදටත් අඛණ්ඩව පවතී.
ඉන්‍දියාවේ "හින්‍දි" ලෙස හඳුන්වනු ලබන්නේ බොහෝ විට සම්මත හින්‍දි භාෂාව යි. කෙසේ වෙතත් “හින්දි” යන පදය බිහාරයේ සිට රාජස්ථානය දක්වා මධ්‍යම ඉන්‍දියානු උප භාෂා බොහොමයක් හැඳින්වීම සඳහා ද භාවිතා වේ. ඉන්‍දු-ආර්ය ප්‍රාකෘත භාෂා, සින්‍ධි, ගුජරාති, අසාමී, බෙංගාලි, ඔඩියා, නේපාලි, මරාඨි, පංජාබි , සිංහල සහ දිවෙහි වැනි භාෂාවන් බොහෝමයකට ජන්මය දුන් අතර මේ භාෂාවන් සතුව තවත් විශාල උප භාෂා විශාල ප්‍රමාණයක් පවතී.
සමෘද්ධිමත් තුර්කි-මොංගෝලියානු මෝගල් අධිරාජ්‍යය යටතේ, “පර්සියානු” භාෂාව ඉස්ලාමීය අධිකරණවල කීර්තිමත් භාෂාව ලෙස ඉතා බලවත් විය. කෙසේ වෙතත්, පර්සියානු භාෂාව ඉතා ඉක්මනින් “හින්‍දුස්ථානීය භාෂා” විසින් සිය භාෂා කෙරෙහි අවශෝෂණය කර ගනු ලැබීය. මෙහෙයින් ඉන්‍දු-ආර්ය භාෂාවල වචන මාලාවට පර්සියානු, අරාබි සහ තුර්කි මූල වදන් මිශ්‍ර විය. තව ද දේශීය උප භාෂා වල ව්‍යාකරණ සමඟ ද සංයෝජනය විය. සමහර සිංහල වචනවල පවා අදටත් තුර්කි මූල වදන්වලින් බිඳී ආ වචන පවතී.
ප්‍රාග්-ඉන්දු-ආර්ය, හෝ යම්විටෙක ප්‍රාග්-ඉන්දීය ලෙස හඳුන්වන්නේ ඉන්දු ආර්ය භාෂාවල නැවත ගොඩනැඟූ ප්‍රාග්-භාෂාව යි. ඒ ප්‍රාග්-ඉන්දු ආර්යයන්ගේ බස යළි ගොඩනැඟුම සඳහා ය. ප්‍රාග්-ඉන්දු-ආර්ය බස පුරාතන ඉන්‍දු-ආර්ය වෛදික සහ මිතන්නි-ආර්ය භාෂාවල මුතුන්මිත්තා ලෙස ගතහැක. වෛදික බසෙහි පොරණ සැලකිය යුතුමුත්, වෛදික බසින් තුරන්වී ගිය යම් පෞරාණික ලක්‍ෂණ අන් ඉන්‍දු-ආර්ය භාෂාවල ඇත.
සංස්කෘත භාෂාවෙන් උගත් ක්‍ෂේත්‍රයන්ගෙන් පිටත භාෂා හෙවත් ස්වභාෂා නැතහොත් උප භාෂා ප්‍රාකෘත භාෂා ලෙස හඳුන්වයි. ඉපැරණිතම සනාථිත ප්‍රාකෘත භාෂාවන් වන්නේ පිළිවෙලින් බෞද්ධ සහ ජෛන ආගමික මූල භාෂාවන සහ මාගධී ය. කෙසේ වෙතත් මධ්‍යකාලීන යුගය වන විට ප්‍රාකෘත භාෂා විවිධ මධ්‍යම ඉන්‍දු-ආර්ය උප භාෂාවලට විවිධාංගීකරණය වීම ආරම්භ විය.
ඉන්‍දු-ආර්ය හෙවත් ඉන්‍දු භාෂා යනු ඉන්‍දීය අර්ධද්වීපයේ ප්‍රමුඛ ම භාෂා පවුල යි. මේවා ඉන්‍දු-යුරෝපීය භාෂා පවුලේ ඉන්‍දු-ඉරානීය භාෂාවල ශාඛාවකි. බිලියන 3ක් පමණ වූ ඉන්දු-යුරෝපීය බස් වහරන්නන්ගෙන් බිලියන 1.5ක් ම පමණ ඉන්දු-ආර්ය කථිකයෝ ය. මෙබස් ප්‍රධාන වශයෙන් දකුණු ආසියාවේ වැහැරුණ ද යුරෝපයේ සහ මැද පෙරදිග ද සුළු වශයෙන් සොයාගත හැක.
“රොමනි භාෂාව” සාමාන්‍යයෙන් බටහිර ඉන්‍දු-ආර්ය භාෂාවලට ඥාතිත්‍වයක් දක්වයි. රොමනි, ප්‍රධාන වශයෙන් යුරෝපයේ විවිධ ප්‍රදේශවල කථා කරනු ලැබේ. එසේම රොමනි මධ්‍යම ඉන්‍දු-ආර්ය භාෂාවල ව්‍යාකරණවල ට සමානකමක් දක්ව යි. කෙසේ වෙතත් රොමනි භාෂාවේ මුල් අවධීන් පිළිබඳව දන්නා ඓතිහාසික ලේඛන නොමැත. .
උදාහරණ ලෙස සිංහල භාෂාවේ වැදි, වන්නි, දිගාමඩුලු, දකුණු වැනි උප භාෂා ව්‍යවහාරයන් ද හින්‍දි භාෂාවේ දිල්ලි, බිහාරි, බෝජ්පූරි, ඡත්තීස්ගඪි, රාජස්ථනි වැනි උප භාෂා ව්‍යවහාරයන් ද බෙංගාලි භාෂාවේ බංගලි සහ බංග්ලා උප භාෂා ව්‍යවහාරයන් ද පෙන්වා දිය හැක. .
කථික සංඛ්‍යාවෙන් විශාලතම බස් පිළිවෙලින් හින්දුස්ථානී , බෙංගාලි , පංජාබි , ඉන්පසු අනෙක් බස්, 2005 ඇස්තමේන්තුවට අනුව මුලු දේශීය කථික ප්‍රජාව මිලියන 900ට ආසන්න වෙයි.
“ලොමාව්‍රෙන්” යනු වඳ වී ගිය මිශ්‍ර භාෂාවක් වන අතර එය ‘ලොම්’ ජනයා විසින් කථා කරනු ලැබේ. එය රොමනි සහ දෝමාරී හා ආර්මේනියානු යන භාෂා අතර ඇති වූ සම්බන්‍ධතාවයකින් බිහි වූ බව පැවසේ
ආනන්තරීය අකුසල් සඳහන් කළොත් බලවත් ම අකුසල් කීපයක් තිබෙනවා. තමන්ගේ මව මැරීම, පියා මැරීම, සංඝ භේදය, බුදු කෙනෙකුගේ සිරුරෙන් ලේ සෙලවීම, රහතන් වහන්සේගේ ජීවිත ඝාතනය ආදී පංච ආනන්තරීය අකුසල් කරගත් අය ඇතැම්විට මිය යන තෙක් ම ලැබූ ජීවිතයේ හොඳින් වැජඹී සිටියි. නමුත් එය මරණින් මතු කල්ප ගණන් අපායට වැටෙන බලවත් අකුසලයක්. මේවා ධර්මයේ හඳුන්වන්නේ ගරුක කර්ම යනුවෙනි. එනම්, එය මරණ මංචකයේ බලවත් ව ඊළඟ ජීවිතයේ විපාක ලැබීම යි. ඒ විපාකය කිසිම ක්‍රමයකින් යටපත් කළ නො හැකි යි.
අජාසත්ත රජතුමා තම පියාණන් මරා ආනන්තරීය අකුසලයක් කරගත්තා. අකුසලයේ විපාක රජතුමාට පසුව තේරුණා. ඒ නිසා ම රජතුමා නිබඳව ම බුදුන් වහන්සේ හමුවට පැමිණියා. සිත සකසාගන්න උපදෙස් පැතුවා. අඬා දොඩා වැළපෙමින් පසු තැවුණා. හැබැයි, අකුසලය කර අවසන්. බුදුරජාණන් වහන්සේ පිරිනිවන් පෑ පුවත ඇසූ අජාසත්ත රජතුමා තුන් වතාවක් ම සිහිසුන් වුණා. ඒ නිසා අජාසත්ත රජතුමා බෙහෙත් ඔරු තුනක බැස්සුවා. එසේනම්, අපමණ ශ්‍රද්ධාවක් අජාසත්ත රජතුමාට අවසන් කාලයේ තිබුණා.
මහා කාශ්‍යප මහ රහතන් වහන්සේ පිරිනිවන් පෑ පුවත දැනගන්නා විට ද, අජාසත්ත රජතුමා සිහිසුන් වුණා. තුන් වතාවක් ම බෙහෙත් ඔරුවල ගිල්වා රජතුමා බේරා ගත්තා. එසේ ම, පළමු ධර්ම සංගායනාව එනම්, අදටත් අප බණ කථා කරන්නේ, දහම් පොත පත , ත්‍රිපිටක ධර්මය ආරක්ෂා කෙරුණේ, බුදුන් වහන්සේ පිරිනිවන් පා තෙමසක් ගත වෙද්දී පන්සියයක් මහ රහතන් වහන්සේ සප්ත පර්ණි ගුහාවේ සිටිය දී ලැබූ ධර්ම සංගායනාවේ ප්‍රතිඵලයක් ලෙස යි.
සාමාන්‍ය මනුෂ්‍යයන්ට මේ ලොව තේරුම් ගන්න පුළුවන් ලෙස බුදුරජාණන් වහන්සේ කර්ම විපාක, විෂයය කොටස් කීපයකට බෙදා පෙන්වා වදාළා. ඒ අතර රැස් කර ගන්නා සමහර කර්ම මෙලොව ජීවිතයේ මතුවී විපාක දෙන කොටසක් වෙයි. ඒවා හඳුන්වන්නේ දිට්ඨ ධම්ම වේදනීය විපාක වශයෙනි. සමහර කර්ම බොහොම බලවත්. ඒවා මෙලොව මතු වන්නේ ම නැහැ. එහි විපාක ලැබෙන්නේ ඊළඟ ජීවිතයේ දී පමණ යි. මේවා හඳුන්වන්නේ උපපජ්ජ වේදනීය විපාක වශයෙනි.
විජයරත්න 1959 දී ලන්ඩනයේ නීතිඥ මණ්‌ඩලයට කැඳවා 1960 දී නීතිඥවරයකු බවට පත් විය. වසරකට පසුව ශ්‍රී ලංකාවට පැමිණ කෑගල්ලේ නීතිඥවරයකු ලෙස සේවය ආරම්භ කළේය. අපරාධ නීතිය ගැන උනන්දුවක් දැක් වූ ඔහු වැඩි කල් නොගොස් සබරගමුව සහ මධ්‍යම පළාතේ සාර්ථකම නීතිඥයෙකු බවට පත්විය. ශ්‍රී ලාංකීය නීතිඥයින්ට ජාතික ඇඳුමෙන් අධිකරණයට පැමිණීමේ අයිතිය ලබා දීමට විජයරත්න මූලික විය. ශ්‍රී ලංකාව නිදහස ලැබීමෙන් පසු ශ්‍රී ලංකාවේ ජාතික ඇඳුමෙන් සැරසී අධිකරණයේ පෙනී සිටි ප්‍රථම නීතීඥයා ඔහු විය.
ශිෂ්‍යයෙකු ලෙස විජයරත්න කැපවූ මාක්ස්වාදියෙකු සහ ශිෂ්‍ය ක්‍රියාකාරිකයෙකු විය. ඔහු ලන්ඩනයේ ලංකා ශිෂ්‍ය සංගමයේ සභාපති වූ අතර පසුව ජාත්‍යන්තර ශිෂ්‍ය ව්‍යාපාරයට සම්බන්ධ විය. 1951 දී රුසියාවේ අගනුවර වන මොස්කව්හි පැවති ලෝක යෞවන උළෙලට පළමු ලංකා නියෝජිත කණ්ඩායමට නායකත්වය දුන්නේ ඔහුය. මෙම කාලය තුළ ඔහු බ්‍රිතාන්‍ය කොමියුනිස්ට් පක්ෂයේ සාමාජිකයෙකු බවට පත් විය.
විජයරත්න ප්‍රාථමික හා ද්විතීයික අධ්‍යාපනය සම්පූර්ණ කළේ කොළඹ රාජකීය විද්‍යාලයේන්ය. 1941 දී පාසලෙන් ඉවත් වී ලන්ඩනයේ නීතිය හැදෑරීමට පෙර ස්විට්සර්ලන්තයේ වැඩිදුර අධ්‍යාපනය හැදෑරූ අතර පසුව විජයරත්න 1945 දී ලන්ඩනයේ අභ්‍යන්තර උසාවි හතරෙන් එකක් වන ඇතුල් උසාවියට ඇතුළත් විය.
1970 දශකයේ දී විජයරත්න ප්‍රංශය, යුනෙස්කෝ හා ස්විට්සර්ලන්තයේ ශ්‍රී ලංකා තානාපති ලෙස පත් කරන ලදී. ශ්‍රී තානාපතිවරයා වශයෙන්, ඔහු විශේෂයෙන්ම යුරෝපීය රටවල් සමඟ ශ්‍රී ලංකාවේ රාජ්‍ය තාන්ත්‍රික සහ වෙළඳ සබඳතා ශක්තිමත් කළ අතර, මෙම රටවල් සමඟ සමීප සබඳතා පවත්වමින් සංචාරක හා සම්ප්‍රදායික ශ්‍රී ලංකා අපනයන ප්‍රවර්ධනය කළේය.
සුරතිස්ස දියසේන විජයරත්න යනු ශ්‍රී ලාංකික දේශපාලනඥයෙක්, රාජ්‍ය තාන්ත්‍රිකයෙක්, නීතිඥයෙක් සහ ව්‍යාපාරිකයෙකි. ඔහු විදේශ කටයුතු හා ආරක්ෂක අමාත්‍යාංශයේ අතිරේක ලේකම් සහ අග්‍රාමාත්‍යවරයා ගේ විදේශ කටයුතු ජ්‍යෙෂ්ඨ උපදේශක ද විය.
කුරානයට අනුව සියළු මුස්ලිම්වරු දෙවියන් විශ්වාස කළ යුතුය. එමෙන්ම ඔහුගේ හෙළි කිරීම් දේවදුතයන්, සහ පණිවිඩකරුවන් සහ විනිශ්චයේ දිනය පිළිබඳවද විශ්වාස කළ යුතුය. එසේම විවිධ මුස්ලිම් ආගමික කණ්ඩායම් අතර එකිනෙකට වෙනස් විශ්වාස ද ඇත. මූලික ගමනාන්තය පිළිබඳ සුන්නි සංකල්පය හඳුන්වනුයේ 'දේව අණක්' වශයෙනි. සියා සංකල්පයට අනුව එය දේව සාධාරණය වේ. හියා දහමට විශේෂිත වනුයේ ඉමාමිස් සැපයු නායකත්වයයි.
කුරානයේ සඳහන් වන පරිදි ආහාර ද්‍රව්‍ය ‘හලාල් ’ සහ ‘හරාම් ’ ලෙස බෙදා වෙන් කර ඇත. ඉස්ලාම් නීතියට අනුව මද්‍යසාර , රුධිරය පරිභෝජනය, සමහර මාංශ භක්‍ෂකයින් සහ සර්වභක්‍ෂකයින්ගේ මාංශ අනුභවය තහනම් වේ. ඌරන් , වඳුරන් , බල්ලන් සහ බළලූන්ගේ මාංශ අනුභවය මේ අනුව තහනම් වී ඇත. කුරානයේ සඳහන් සමහර නියම කිරීම් අනුව පමණට වඩා ආහාර ගැනීමද පාපයක් ලෙස සමහර මුස්ලිම්වරුන් සලකයි.
පවුල් ජීවිතයේ අත්විය හැකි ගැටලු හා අනවබෝධය තුරන් කර සාමකාමී හා ස්ථිර තත්ත්වයට නැවත ගොඩනැංවීම සඳහා සැමියාගෙත්, බිරියගේත් සමීපතම ඥාතීන් සහභාගී කර ගැනීම පිළිබඳව ද ඉස්ලාමය සඳහන් කර ඇත. මෙමගින් දෙපලගේම ආත්ම ගරුත්වය හා පුද්ගලිකත්වය ආරක්‍ෂා වන අතර දෙදෙනා දික්කසාදයෙන් මුදා ගැනීම සඳහා දැඩි අවශ්‍යතාවයක් සමීපතමයන්ට තිබෙන නිසා දික්කසාදයට යාමේ ඉඩකඩ බොහෝ සෙයින් අඩුවේ.
ඉස්ලාමීය අධ්‍යාපනයට ඉස්ලාම් ආගමට අදාළ න්‍යායන්‍ද නීතිමය අධ්‍යාපනයද අයත් වේ. ඊට අමතරව ඉස්ලාමීය විද්‍යාව සහ ආර්ථික ක‍්‍රම වේදයන්‍ද ඊට අයත්ය. මුස්ලිම් නොවන පිරිස් ඉස්ලාමීය අධ්‍යාපන ලෙස හඳුන්වන්නේ ඉස්ලාම් ආගම, සංස්කෘතිය , ඉතිහාසය සහ දර්ශනය පිළිබඳ අධ්‍යාපනයයි. වර්තමාන ලෝකයේ ඉස්ලාමීය අධ්‍යාපනය වඩාත් ව්‍යාප්තව ඇති අතර ඒ සඳහා සරසවි උපාධි පිරිනමන සරසවි බහුලව ඇත.
ජෙරුසලම්හි ගල මත වු පුජනීය ස්ථානයේ ගෝලාකාර කොත. ජෙරුසලම යනු ඉස්ලාම් හා යුදෙව් ආගමේ පූජනීය ස්ථානයක් මෙන්ම මත බේදයට තුඩු දුන් ස්ථානයකි.
මේ අල් අක්සා දේවස්ථානය නමින් හැඳින්වෙන රැස්වීම් ගොඩනැගිල්ලයි. මුහම්මද්තුමා දිව්‍ය ලෝකයට සැපත් වුයේ මෙම ප්‍රදේශයේ දි බව මුස්ලිම්වරු විශ්වාස කරති.
නමුත් අපහසුතා මධ්‍යයේ අපි‍්‍රයජනක වූ විවාහ ජීවිතයකට සදාකල් කොටු නොවී බිරියගේ අයිතීන් ආරක්‍ෂා කිරීමට ප්‍රායෝගික විසඳුම් ගණනාවක් ද ඉස්ලාම ඉදිරිපත් කරයි. ඒ අනුව පහත දැක්‍වෙන ඕනෑම කරුණක් ඇතුළත් කර ගැනීමට බිරියකට අයිතිය තිබේ.
දික්කසාදයක් සඳහා ඉදිරිපත්වීමට පුරුෂයන්ට අවස්ථාවන් බහුලව තිබුන ද හිතුමතේට කටයුතු කිරීමට හෝ බිරියට හිරිහැර කිරීමට හෝ ඇය නිවසින් පිටමං කිරීමට හෝ කරදර වලට යොමු කිරීමට හෝ ඔහුට අයිතියක් නැත.
ඉස්ලාමය තුළ මෙන්ම විවාහය හා දික්කසාදය තුළ ද කාන්තාවගේ ඉතා සාධාරණ අයිතිවාසිකම් ආරක්‍ෂා කර තිබෙන්නේ මේ ආකාරයට ය. කරඇති කොටසට නිවැරදිම අර්ථදැක්‍වීම බැලීමට අල් කුරානයේ 4,3 බැලිය යුතුය.
මේ අන්‍දමට අවසන් කරනු ලබන විවාහ ගිවිසුමක දී ඉහත කරුණුවලින් එකක් හෝ උල්ලංඝනය කරනු ලබන විට නීතිමය ක්‍රියාමාර්ග ගැනීමට යම්කිසි බිරියකට අවකාශ තිබේ.
ඉන්දියානු චිත්‍රපටවල රංගනයෙන් දායක විය.දේශපාලනික වශයෙන් කැපී පෙනෙන කොයිරාලා පවුලට උපත ලැබූ ඇය ප්‍රකාශ් කොයිරාලාගේ දියණිය වන අතර නේපාලයේ 22 වන අගමැති බිෂ්වේෂ්වර් ප්‍රසාද් කොයිරාලාගේ මිනිබිරියයි.ෆිල්ම් ෆෙයාර් සම්මාන තුනක්, ඇතුළු සම්මාන කිහිපයක් ඇය ලැබුවාය.
මනීෂා කොයිරාලා උපත ලැබුවේ නේපාලයේ කත්මණ්ඩු නුවර දේශපාලනික වශයෙන් කැපී පෙනෙන බ්‍රාහ්මණ කොයිරාලා පවුලටය.ඇගේ පියා ප්‍රකාශ් කොයිරාලා දේශපාලඥයෙකු හා හිටපු පරිසර අමාත්‍යවරියක වන අතර ඇගේ මව සුෂ්මා කොයිරාලා ගෘහ සේවිකාවකි.ඇයට එක් සහෝදරයෙක් සිටී, සිද්ධාර්ත් කොයිරාලා, ඔහු නළුවෙකි.
සෆියේ සුල්තාන් තුන්වන මුරාද්ගේ හසේකි සුල්තාන් විය. ඇය මෙහෙමෙද් ගේ මව ලෙස ඔටෝමාන් අධිරාජ්‍යයේ වාලිදේ සුල්තාන් ද; අහමෙද් සහ මුස්තාෆා නම් සුල්තාන්වරුන්ගේ මිත්තනිය ද විය. සෆියේ කාන්තාවන්ගේ සුල්තාන් රජ්‍යය ලෙස හැඳින්වූ යුගයේ කීර්තිමත් පුද්ගලයන්ගෙන් කෙනෙකි. සුල්තාන්වරුන් හත් දෙනෙකුගේ පාලන සමයේදී ඇය ඔටෝමාන් අධිරාජ්‍යයේ රාජ සභිකයෙකු ලෙස ජීවත් වූවාය. එනම් සුලෙයිමාන් , සෙලීම් , මුරාද් , මෙහෙමෙද් , අහමෙද් , මුස්තාෆා සහ ඔස්මාන් යන සුල්තාන්වරු හත්දෙනාය. සෆියේ සුල්තාන් ඔටෝමාන් ඉතිහාසයේ බලවත්ම කාන්තාවකි.
1977 සැප්තැම්බරයේ නාසා ආයතනය විසින් සෞරග්‍රහ මණ්ඩලය සහ අන්තස්තාරීය අභ්‍යාවකාශය අධ්‍යනය කිරීම සඳහා වොයේජර් 1 ලෙස හැඳින්වූ කි.ග්‍රෑ. 722 ක් බරැති රොබෝ අභ්‍යාවකාශ යානයක් දියත් කරනු ලැබීය. බ්‍රහස්පති පද්ධතිය සහ සෙනසුරු පද්ධතිය අධ්‍යනය කිරීමෙන් පසු මෙහෙයුමෙහි ප්‍රධාන අරමුණු සාර්ථක වූ බවට ප්‍රකාශ කරනු ලැබීය. සෞරග්‍රහ මණ්ඩලයේ විශාලතම ග්‍රහලෝක දෙක සහ ඒවායේ චන්ද්‍රයින්ගේ සුපැහැදිළි ඡායාරූප පළමුවරට ලබාගත්තේ වොයේජර් 1 යානය විසින් ය.
මේ මොහොතේදීත් පැයට කි.මී. 64,000 ක වේගයකින් අභ්‍යාවකාශය හරහා ගමන් කරමින් සිටින වොයේජර් 1, මෙතෙක් පොළොවේ සිට වැඩිම දුරක් ගමන් කර ඇති කෘතීම වස්තුව වේ. මූලික අරමුණු සාර්ථක වුවද වොයේජර් 1 හී මෙහෙයුම තවමත් ක්‍රියාත්මක වන අතර, කුයිපර් පටිය, සූර්යගෝලය සහ අන්තස්තාරීය අභ්‍යාවකාශය විමර්ශනය කිරීම එහි නව අරමුණු වේ. 2021 වනවිට වසර 44 ක් තිස්සේ ක්‍රියා කරන යානය අදටත් පොළොවේ ඇති ගැඹුරු අභ්‍යාවකාශ ජාලයට දත්ත එවීම සිදු කරයි.
ඡායාරූපය ලබාගැනීම සඳහා කැමරා කාචයේ නිරාවරණ කාලය ආදිය ගණනය කිරීම, සහ ඒවා වොයේජර් වෙත යැවීම සඳහා නියෝග අනුක්‍රමයක් සැකසීම සිදු කෙරුණේ නාසා ක්ෂේප ප්‍රචාලන විද්‍යාගාරයේ කැන්ඩි හැන්සන් සහ ඇරිසෝනා විශ්ව විද්‍යාලයේ කැරොලයින් පෝර්කෝ යන අභ්‍යාවකාශ විද්‍යාඥයන් විසිනි. ඉන්පසු එම නියෝග අනුක්‍රමය සම්පාදනය කොට වොයේජර් 1 වෙත යවන ලද අතර, 1990 පෙබරවාරී 14 ග්‍රිනිච් මධ්‍යන්‍ය වේලාවෙන් 04:48 ට ඡායාරූප ලබාගන්නා ලදී.
කැමරාවෙන් ලබාගත් දත්ත මුලින්ම වොයේජර්හී ටේප් රෝකෝඩරයක තැන්පත් වූ අතර, ඒවා පෘථිවියට එවීම ප්‍රමාද වූයේ ගැඹුරු අභ්‍යාවකාශ ජාලය විසින් මැගලන් සහ ගැලීලියෝ මෙහෙයුම් වලට ප්‍රමුඛතාවය දීමට සිදු වූ නිසා ය. කෙසේ නමුත් පසුව, 1990 මාර්තු සහ මැයි මාස අතර වොයේජර් රූපරාමු 60 ක් පෘථිවියට එවීය. ආලෝකයේ වේගයෙන් ගමන් කරන එම රේඩියෝ තරංග පොළොවට ගමන් කිරීමට පැය 5 හමාරක් ගත විය.
වොයේජර් 1 සැලසුම් කරන ලද්දේ සෙනසුරු හමුවීම තෙක් ක්‍රියා කිරීමට පමණි. 1980 දී යානය සෙනසුරු ද පසු කර ගමන් කිරීම ඇරඹූ පසු, සේගන් එය නැවත හරවා පෘථිවියෙහි එක් අවසාන ඡායාරූපයක් ගත යුතුයැයි යෝජනා කළේය. ඉතාම දුරක සිට ගන්නා මෙම පින්තූරයෙහි කිසිදු විද්‍යාත්මක වැදගත්කමක් නොමැති වුවද, විශ්වයේ මනුෂ්‍යයාට ඇති තැන ගැන යම් අදහසක් ලබාගැනීමට මෙය වැදගත් වන බව සේගන් විශ්වාස කළේය.
මෙහෙයුමේ මූලික අරමුණු සම්පූර්ණ කිරීමෙන් පසු නාසා ආයතනය විසින් වොයේජර් 1 ගැඹුරු අභ්‍යාවකාශයට යොමු කරන ලද අතර, තාරකා විද්‍යාඥයෙකු සහ ගත්කතුවරයෙකු වූ කාල් සේගන්ගේ ඉල්ලිමක් මත, වොයේජර් 1 අවසාන වරට නැවත පෘථිවිය දෙස හරවා මෙම ඡායාරූපය ලබා ගන්නා ලදී. එයට පේල් බ්ලූ ඩොට් නොහොත් "ළා නිල් තිත" යන නම යොදන ලද්දේ සේගන් විසින් 1994 එම නමින්ම ලියන ලද ග්‍රන්ථය මගිනි.
රූපරාමු තුනකම පෘථිවිය දැක්වුනේ හිස් අවකාශයක ඇති ඉතා කුඩා තිතක් ලෙසයි. සෑම රූපරාමුවක්ම ලබාගෙන තිබුණේ විවිධ වර්ණ පෙරහන් භාවිත කරමින් ය. පෙර සඳහන් කළ රූපරාමු නිල්, කොළ සහ දම් පැහැ පෙරහන් වලින් ද, පිලිවෙලින් 0.72, 0.48 සහ 0.72 යන නිරාවරණ කාලවලින්ද ලබාගෙන තිබුණි. එම රූපරාමු තුන ප්‍රතිසංයෝජනය කිරීමෙන් පේල් බ්ලූ ඩොට් ඡායාරූපය නිර්මාණය විය.
පේල් බ්ලූ ඩොට් යනු 1990 පෙබරවාරි 14 වැනිදා වොයේජර් 1 අභ්‍යාවකාශ ප්‍රෝබය කි.මී. බිලියන 6 ක දුරක සිට ලබාගත් පෘථිවියේ ඡායාරූපයකි. මෙහි පෙනෙන පෘථිවියෙහි ප්‍රමාණය පික්සලයකටත් වඩා කුඩාය. කැමරාවෙහි පරාවර්ථනය වන හිරු කිරණ පටි අතර කුඩා තිතක් ලෙස පොළොව දක්නට ලැබේ.
වොයේජර් වැඩසටහනේ සාමාජිකයින් බහුතරයක් මෙම අදහසට එකඟත්වය පළ කළද, සමහරුන් මෙමගින් වොයේජර්හී ඡායාරූපකයට හිරු එලිය මගින් හානි විය හැකි බව පෙන්වා දුන්හ. කෙසේ නමුත් 1989 වනවිට සේගන් ගේ අදහස ක්‍රියාත්මක කරන ලදී.
සෑම රූපරාමුවක්ම පික්සල 640,000 කින් සමන්විත වූ අතර, එයින් පෘථිවිය අඩංගු වූයේ එක් පික්සලයකින් 12% ක කොටසක පමණි. ඡායාරූපයෙහි පටි ලෙස ඇත්තේ කැමරාවෙන් පරාවර්ථනය වූ සූර්ය කිරණ ය.
2011 වසරේ විශ්වවිද්‍යාල ආචාර්යවරුන්ගේ සමිති සම්මේලනයේ සාමාජිකාවක් ලෙස සම්බන්ධ වීමෙන් පසු ක්‍රියාකාරීත්වයේ සිය වෘත්තීය ජීවිතය කරගෙන ගිය ඇය නිදහස් අධ්‍යාපනය ඉල්ලා උද්ඝෝෂණවලට සම්බන්ධ වූවාය. ළමා ආරක්ෂණ සහ මනෝ සමාජීය වෛද්‍යවරියක ලෙස වසර කිහිපයක් සේවය කිරීමෙන් අනතුරුව ඇය සමාජ විද්‍යා ක්ෂේත්‍රයේ ජ්‍යෙෂ්ඨ කථිකාචාර්යවරියක් ලෙස ශ්‍රී ලංකා විවෘත විශ්වවිද්‍යාලයට බැඳුණාය.
ඇය එඩින්බරෝ විශ්වවිද්‍යාලයෙන් සමාජ මානව විද්‍යාව පිළිබඳ ආචාර්ය උපාධිය සම්පූර්ණ කළාය. ඇය යෞවනයන්, දේශපාලනය, විසම්මුතිය, ක්‍රියාකාරීත්වය, ස්ත්‍රී පුරුෂ භාවය, සංවර්ධනය, රාජ්‍ය සමාජ සම්බන්ධතා, ළමා ආරක්ෂාව, ගෝලීයකරණය සහ සංවර්ධනය පිළිබඳ පොත් ප්‍රකාශයට පත් කළ අතර පර්යේෂණ සිදු කළාය.
වයඹ පළාතේ කුරුණෑගල දිස්ත්‍රික්කයේ මහව ප්‍රාදේශීය ලේකම්‌ කොට්ඨාසයේ මහව නගරයේ සිට සැතපුම්‌ තුනක්‌ පමණ නැගෙනහිර දෙසින්‌ පිහිටා ඇත.
වික්ටෝරියාව (ඉංගිරිසි ඉසිරැවීම: //වික්ටෝරියා//; ප්රන්ස ඉසිරැවීම: //වීක්තොහියා//, ////) යනු සෙචිලිස් ජනරජයේ අගනුවර ද විසල්තම නගරය ද වන අතර එය කොදිව් පෙළේ ප්‍රධාන දූව වන මාඒ දූවෙහි ඊසානදිගු පසැ පිහිටා ඇති. නගරය මුලින් මැ පිහිටැවුණේ බ්‍රිතාන්‍ය යටත් විජිත රජයේ නිවහන ලෙසයි. 2010 දී, මහ වික්ටෝරියාවේ ජනගහනය තදාසන්න පෙදෙසුදු ඇතුළු වැ, රටේ මුළු ජනගහනය වන 99,202 න් 26,450ක් වියැ.
වික්ටෝරියාවට සේවා සැපැයෙනුයේ 1971 ඉදිකැරුම් නිමහම් දැකී සෙචිලිස් දෑබැඳි ගුවන්තොටෙනි. ටූනා මසුන් ඇල්ලීම හා ටින් කැරුම හා මහ කමක් වන නගරයට ඉක්බිති වැ නැගෙනහිරින් ඇතුළු වරාය වෙයි. 2004 ඉන්දු සයුරු බිම්සැලුමෙන් ඇති වූ සුනාමි රළ පහරින් වික්ටෝරියාවේ විසල්තම පාලම් වලින් එකක් වැනැසුණි.
ලන්ඩනයේ ලිට්ල් බෙන් ආදර්ශයට ගත් ඔරලෝසු කණුව, විනිසිහල, උද්භිද උයන, දෑ ඉතිහස් කටුගෙය, සහදා ඉතිහස් කටුගෙය හා සුරු සෙල්වින් සෙල්වින්-ක්ලාක් වෙළඳපොළ ඈ නගරයේ ඇති ආකර්ෂණීය තැන් අතර වේ. වික්ටෝරියා වෙළඳපොළ හා උදුල පැහැති මාළු හා පළතුරු හා වෙළඳපොපොළ සෙචිලිසි දනන් සඳහා දේසීය වැදැගත් තැනැයි.
නිමල පිළිසිඳ ගැන්මේ ආසන දෙව්මැදුර හා සාන්ත පාවුළු ආසන දෙව්මැදුර හා විසින් ආසන දෙව්මැදුරු දෙකක් වික්ටෝරියාවේ වෙයි. තවද එහි බැප්ටිස්ට් හා පෙන්තකොස්ත හා දෙව්මැදුරු ද මුස්ලිම් පල්ලි ද හින්දු කෝවිල් ද වෙයි.
දසුන්සැරියාව ආර්ථිකයෙහි වැදැගත් අංශයකි. වික්ටෝරියාවේ මුලට මැ එන අපනයන වනුයේ වැනිලා, පොල්, පොල් තෙල්, මාළු හා ගුවානෝ හා යැ.
බංග්ලාදේශ ජාතික ක්‍රිකට් කණ්ඩායම 2017 මාර්තු මස සිට 2017 අප්‍රියෙල් මස දක්වා සංචාරය කළ අතර ටෙස්ට් තරග 2 ක්, එක්දින තරග 3 ක් සහ විස්සයි විස්ස තරග 2 කට සහභාගී විය. දෙවන ටෙස්ට් තරගය බංගලාදේශය සහභගී වූ සියවන ටෙස්ට් තරගයද විය. ටෙස්ට් තරගාවලියට පෙර දෙදින පුහුණු තරගයක් හා එක්දින තරගාවලියට පෙර නිල නොවන එක්දින පුහුණු තරගයක්ද පැවැත්විය. ටෙස්ට් තරගාවලිය ජෝයි බංගලා කුසලානය ලෙස නම් විය.
ටෙස්ට් තරගාවලිය 1-1 ක් ලෙස සම විය, බංගලාදෙශය ජයගත් තරගාවලියේ දෙවන ටෙස්ට් තරගය ඔවුන් ශ්‍රී ලංකාවට එරෙහිව ලැබූ පළමු ටෙස්ට් ජයග්‍රහනයයි. එමෙන්ම ඔවුන්ගේ නමවන ටෙස්ට් ජයග්‍රනය හා ටෙස්ට් ක්‍රීඩා කරන රටවල් අතුරින් ශ්‍රී ලංකාව, ඔවුන් එරෙහිව ක්‍රීඩා කර ජයගත් හතරවන රටයි. එක්දින තරගාවලියද 1-1 ක් ලෙස සම විය. දෙවන තරගය වර්ෂාව නිසා අතහැර දැමීය. විස්සයි විස්ස තරගාවලියද 1-1 ක් ලෙස සම විය.
එක්දින තරගමාලාව අවසානයේදී බංග්ලාදේශයේ නායක මෂ්රාෆ් මෝටාසා, තෙවැනි තරගය අඩු වේගයෙන් පවත්වාගෙන යාම සඳහා එක් තරගයක් සඳහා අත්හිටුවන ලදී. ඒ අනුව 2017 මැයි මාසයේ දී අයර්ලන්ත තරගාවලියේ මුල් තරගය අහිමි වනු ඇති. පළමු විස්සයි විස්ස තරගයේ කාසියේ වාසියේදී ඔහු විස්සයි විස්ස තරග බිමෙන් සමුගන්නා බව ප්‍රකාශයට පත් කෙරිනි.
තරගාවලියට පෙර ශ්‍රී ලංකා නිත්‍ය නායක ඇන්ජලෝ මැතිව්ස් ආබාධ විම නිසා මෙම තරගාවලියට තරග කිරීමට නොහැකිවිය. රංගන හේරත් නව ටෙස්ට් නායකයා විය. මැතිව්ස් ගෙන් පුරප්පාඩු වූ එක්දින හා විස්සයි විස්ස නායකත්වය උපුල් තරංග ට හිමි විය.
ඉයුජින් ජෝන් හෙබට් යනු ශ්‍රී ලංකාවේ ඇමරිකාවේ උපන් ජේසු නිකායික මිෂනාරිවරයෙකි . ඔහු 1990 අගෝස්තු 15 වැනිදා ශ්‍රී ලංකාවේ සිවිල් යුද්ධය ඇවිලී යද්දී ඔහුගේ දෙමළ රියැදුරු බෙට්‍රම් ෆ්‍රැන්සිස් සමඟ අතුරුදන් විය . ඒ ආසන්නයේ පිහිටි වාලච්චේන නගරයක සිට නැගෙනහිර මඩකලපුව නගරයට යමින් සිටියදී ඔහු අතුරුදන් විය. ඔහු ප්‍රාදේශීය සිවිල් වැසියන් වෙනුවෙන් මානව හිමිකම් ක්‍රියාකාරකම් සඳහා ප්‍රසිද්ධියට පත් විය. ජේසු නිකායිකයින් විශ්වාස කරන්නේ ඔහු සිය රියදුරු සමඟ මරා දැමූ බවයි.
ශ්‍රී ලංකා රජය - හෙබට් අතුරුදහන් වන විට එරාවුර් ප්‍රදේශය අවට ක්‍රියාත්මක වූ කැරලිකාර එල්.ටී.ටී.ඊ සංවිධානය විසින් ඔහු ඝාතනය කර ඇති බව ශ්‍රී ලංකා රජය විශ්වාස කරයි. මෙය පැහැදිලිවම ප්‍රාදේශීය ඇමරිකානු තානාපති කාර්යාලය විසින් පැහැදිලි කිරීම සඳහා කරන ලද ලිඛිත ඉල්ලීමකට ප්‍රතිචාරයක් විය.
හෙබට් ශ්‍රී ලංකා සිවිල් යුද්ධයේ කොටසක් ලෙස ශ්‍රී ලංකා රජයේ නිලධාරීන් සහ දෙමළ ඊළාම් කැරලිකාර දෙමළ ඊළාම් විමුක්ති කොටි කණ්ඩායම යන දෙඅංශයෙන්ම අතුරුදහන් වූ සහ අතුරුදහන් වූ බොහෝ දෙනා වෙනුවෙන් මැදිහත් වූ මඩකලපු සාම කමිටුවේ ප්‍රමුඛ සාමාජිකයෙකි.
මේජර් ජෙනරාල් චූලශෝක ලක්ෂ්මන් "ලකී" අල්ගම, , , , ශ්‍රී ලංකාවේ ජ්‍යෙෂ්ඨ හමුදා නිලධාරියෙකි. ඔහු ශ්‍රී ලංකා යුද හමුදාවේ හිටපු මාණ්ඩලික ප්‍රධානියෙකු වූ අතර විශ්‍රාම ගැනීමෙන් පසු එක්සත් ජාතික පක්ෂ ක්‍රියාකාරිකයෙකු විය.
ඔහු මරාගෙන මැරෙන බෝම්බ ප්‍රහාරයකින් දොළොස් දෙනෙකුට මරු කැඳවමින් තවත් හත් දෙනකුට තුවාල ලබා ජා-ඇල කොළඹ පැවති දේශපාලන රැලියකදී මිය ගියේය. එල්ටීටීඊ මරාගෙන මැරෙන බෝම්බ ප්‍රහාරයකින් ඔහු මිය ගිය බව ශ්‍රී ලංකා රජය ප්‍රකාශ කළේය.
අල්ගම නැගෙනහිර ආරක්ෂක සේනා මූලස්ථානයේ ) ආඥාපති ඇතුළු හමුදාවේ ප්‍රධාන තනතුරු කිහිපයක් දැරූ අතර 1993 දී නැගෙනහිර පළාතේ මැතිවරණය පැවැත්වීමට රජයට හැකියාව ලබා දීමේ වගකීම දරයි.
සලාගම කුලයේ ශින්න නැමති උපකුලය. එය ශින්න සහ චින්න ලෙසන් සංස්කෘත බසින් බිඳී පැමිණි වදනකි.සලාගම කුලයේ උපකුල පහ අතරෙන් පහළම උපකුලය වන්නේ මෙයයි.මෙම කුලයට අයත් පිරිස් බොහොමයක් සලාගම ග්‍රාම අවට විතැන්ව සිටින අතර පානදුර සිට ගාල්ල අතර ප්‍රදේශයේ හින්න ජනගහනයෙන් 90%ක්ම දක්නට ලැබේ. ඉන්දීය සම්භවයක් සහිත පිරිසක් වන අතර ශරීර ප්‍රාමාණයෙන් කුඩා පිරිසකි.
ජනවාරි 25 දින ඇලන්බි ලියා තැබුවේ : "මාගේ දකුණු පැත්ත දිගු කර ගනිමින්, ජෙරිකෝ සහ මළ මුහුදින් උතුරු පෙදෙස එක් කර ගැනීමට මට අවශ්‍යය." මෙම ඉදිරි මෙහෙයුම විසින් ඔහුගේ දකුණු පස වෙත තිබුණු දැඩි තර්ජනය ඉවත් කරන ලද්දේ සියළු සතුරු සේනාංක ජෝර්දාන් නදියෙන් ඔබ්බට පළවා හැර ජෝර්දාන් නදිය හරහා තරණය කිරීම් ආරක්ෂා සහිත කිරීම මගිනි. මළ මුහුදට බටහිර දෙසින් රට තුලට ආක්‍රමණ වැලැක්වීම සහ හෙජර්ස් දුම්රිය මාර්ගය වෙත ක්‍රියාන්විත ඇරඹීම සඳහා පටු ඇරඹුම් ස්ථානයක් ස්ථාපනය කිරීමද එය විසින් සිදු කෙරිණි.
ශ්‍රී ලංකා ප්‍රමිති ආයතනය 1964 අංක 38 දරන ලංකා ප්‍රමිති කාර්යාංශ පනත යටතේ ස්ථාපනය කරන ලද ශ්‍රී ලංකාවේ ප්‍රමිති පිළිබඳ ජාතික ආයතනය වේ. 1984 අංක 6 දරන ශ්‍රී ලංකා ප්‍රමිති ආයතන පනත මගින් එම පනත අවලංගු කොට ආදේශ කරන තෙක් ආයතනය ක්‍රියාත්මක වූයේ ලංකා ප්‍රමිති කාර්යාංශය යන නාමය යටතේය. දැනට ආයතනය විද්‍යා, තාක්ෂණ සහ පර්යේෂණ අමාත්‍යාංශය යටතේ ක්‍රියාත්මක වන අතර ඉහත පනත ප්‍රකාරව අමාත්‍යවරයා විසින් පත් කරන ලද උපදේශක සභාවක් මගින් පාලනය වේ.
ශ්‍රී ලංකාවේ ජාතික ප්‍රමිති ආයතනය වීම හේතුවෙන් ශ්‍රී ලං ප්‍ර ආ, ජිනීවාහි මූලස්ථානය පිහිටි ප්‍රමිතිකරණය සඳහා වූ ජාත්‍යන්තර සංවිධානයෙහි සාමාජිකයෙකු වේ. ජාප්‍රස හි සාමාජිකයන් ලෙස, ජාතික ප්‍රමිති ආයතන තම ජාතික ප්‍රමිති වල පිටපත් අන්‍යොන්‍ය පදනමින් හුවමාරු කරගන්නා අතර ප්‍රමිති, තාක්ෂණික රෙගුලාසි සහ ප්‍රමිති හා බැඳුණු ක්‍රියාකාරකම් පිළිබඳව ජාතික මට්ටමින් ප්‍රජාවට තොරතුරු ප්‍රචාරණය කිරීමේ වගකීම උසුලයි.
ආර්ථිකයෙහි සියළුම අංශවල ප්‍රමිතිකරණය හා තත්ත්ව වැඩි දියුණුව මගින් ජන ජීවිතයෙහි ගුණාත්මක බව වර්ධනය කිරීමට නායකත්වය සපයන්නා වූ රටේ ප්‍රමුඛ ජාතික ආයතනය බවට පත් වීම. ආයතනය, ස්වයං අභිප්‍රේරණ සංවිධාන සංස්කෘතියක් සහිතව, එහි සේවයෙහි ප්‍රතිලාභ ලබන්නන්ගේ මෙන්ම එහි සේවකයන්ගේද අභිලාෂයන් ඉටු කරන්නා වූ විශිෂ්ටත්වයේ ආදර්ශයක් වනු ඇත
ශ්‍රී ලංකාවේ පැරැණිම අගනගරය වන අනුරාධපුරය දේශයේ ඉතිහාසය අභිමානයෙන් දරන්නා වූ ජීවනාලිය බඳුය. දෙස් විදෙස් සංචාරකයින්ගේ නොමඳ අවධානය දිනා ගන්නා ලද අනුරාධපුර ඔබ ද ජීවිතයේ එක් වරක් හෝ පියනඟා ඇති ස්ථානයක් බව නොඅනුමානය. සුවහසක් පූජනීය ස්ථාන අතරින් අකලංක ප්‍රේමය හා බැඳුණ ඉසුරුමුණිය ආශ්චර්යජනක හැඟීමකින් කෙදිනක හෝ විඳගෙන ඇත්ද.
ප්‍රේමයේ සුවඳ පින්සාර වන තැනක ජීවිතය කෙතරම් නම් සුන්දර ද. පුරාණයේ සිට හමන ඒ මිහිරියාව සොයාගෙන ගියා වූ සංචාරේ සටහන. ශ්‍රී බුද්ධ වර්ෂ 2563 ක් වූ පොසොන් මස 26 වන දින.
තනි ඉනිමක ශුලවේ යනු එම කණ්ඩායම ලබා ගන්නා ඕවරයකට සාමාන්‍ය ලකුණු, ඔවුන්ට එරෙහිව ලබා ගන්නා ඕවරයකට සාමාන්‍ය ලකුණු අඩු කිරීමයි. තරඟාවලියක ශුලවේ යනු කණ්ඩායමක් මුළු තරඟාවලිය පුරාම ලබා ගන්නා ඕවරයකට සාමාන්‍ය ලකුණු, සමස්ත තරඟාවලිය පුරාම ඔවුන්ට එරෙහිව ලබා ගන්නා ඕවරයකට සාමාන්‍ය ලකුණු අඩු කිරීමයි. මෙය සෑම තරගයකදීම ලබා ගත් ලකුණු අනුපාතයේ බර තැබූ සාමාන්‍යයට සමාන වේ.
ශුද්ධ ලකුණු වේගය යනු ක්‍රිකට් ක්‍රීඩාවේ කණ්ඩායම් කාර්ය සාධනය විශ්ලේෂණය කිරීමේදී භාවිතා කරන සංඛ්‍යානමය ක්‍රමයකි. එය පාපන්දු ක්‍රීඩාවේ ගෝල වෙනසට අනුව ශ්‍රේණිගත කිරීමට සමාන සීමිත ඕවර ලීග් තරඟවලදී සමාන ප්‍රසාද ලකුණු ලබා ගත් කණ්ඩායම් ශ්‍රේණිගත කිරීමේ බහුලව භාවිතා වන ක්‍රමයයි.
ධනාත්මක ශුලවේ යන්නෙන් අදහස් වන්නේ කණ්ඩායමක් සමස්ත ප්‍රතිවාදීන්ට වඩා වේගයෙන් ලකුණු ලබා ගන්නා අතර, සෘණ ශුලවේ යන්නෙන් අදහස් වන්නේ කණ්ඩායමක් තමන් මුහුණ දුන් කණ්ඩායම්වලට වඩා සෙමින් ලකුණු ලබා ගැනීමයි. එබැවින් ශුලවේ හැකි තරම් ඉහළ මට්ටමක පැවතීම යෝග්‍ය වේ.
සියලුම අවස්ථා සදහා එක් පැත්තකට ඕවර 50 බැගින් වන එක්දින ජාත්‍යන්තර නීති උපකල්පනය කරයි. සෑම විටම "ඒ" කණ්ඩායම පලමුවද "බී" කණ්ඩායම දෙවනුවද පන්දුවට පහරදෙන බවද උපකල්පනය කරන්න.
ඩක්වර්ත් ලුවිස් ක්‍රමය අනුව යැවූ ඕවර සංඛ්‍යාව අඩු කරන තරගවලදී, එම සංශෝධිත ඕවර කණ්ඩායම් දෙකටම ශුලවේ ගණනය කිරීමට ඉහත දක්වා ඇති ක්‍රම අනුව යොදා ගනී.
ක්‍රිකට් ලෝක කුසලානයේදී, ශුලවේ හි පළමු භාවිතය 1992 සංස්කරණයේදී සිදු විය. පෙර සංස්කරණ වල සම වූ අවස්තා වලදී සාමාන්‍ය ලකුණු වේගය භාවිතා කරන ලදී.
කණ්ඩායමක සියළු ක්‍රීඩකයන් ඕවර 50 ට පෙර දැවී ගියහොත් එම කණ්ඩායම ඕවර 50 ක්‍රීඩා කලසේ උපකල්පනය කර ගණනය කිරීම් සිදු කරයි.
මෙය ශුද්ධ ලකුණු වේගය ගණනය කිරීමේ සරලම පැහැදිලි කිරීම වන අතර ප්‍රායෝගික තත්ව මත ගණනය කිරීම් පහත පරිදි වෙනස් විය හැක.
මෙසේ රූපවාහිනී යන්ත්‍ර සදහා ඇන්ටනා සහ බූස්ටර් සවිකර දීමේ කටයුතුවල යෙදී සිටියදී 1990 දශකයේ මුල් භාගයේ එතෙක් පැවති නාලිකා වලට අමතරව නාලිකාවන්ද විකාශනය ආරම්භ වූ පසු වර්ග දෙකක ඇන්ටනා දෙකක් හෝ කිහිපයක්, දිශාවන් කිහිපයක් වෙත යොමුකොට කොටස් දෙකකින් යුතු විශාල බූස්ටරයක් හරහා සංඥා ලබාගැනීමේ ක්‍රමයේ අපහසුතාවයනට මුහුණපෑමට සිදු වී ඇත.
මෙම විප්ලවීය නව නිපැයුම සිදුකල පද්මානන්ද මලවිගේ මහතා වෘත්තියෙන් ගුරුවරයකු වන අතර විදුලි උපකරණ සම්බන්ධව සහජ කුසලතාවයන් සහිත පුද්ගලයෙකි.1980 දශකයෙහි ගුවන් විදුලි හා රූපවාහිනී යන්ත්‍ර භාවිතය පිළිබඳව හා අඵත්වැඩියාව පිළිබඳව පැවති ඉල්ලුම නිසා රැකියාවට අමතරව එම යන්ත්‍ර අඵත්වැඩියාව,ඇන්ටනා සවිකර දීම,සුසර කරදීම ආදී කටයුතුද සිදුකර ඇත.
එතෙක් පැවති ජපානයෙන් ආනයනය කල හා මෙරට නිපදවූ ඇන්ටනා කිහිපයක් සහ විශාල බූස්ටරයක් සහිත නිවැරදිව දිශානත කිරීම සහ භාවිතය සංකීර්ණ ක්‍රමය වෙනුවට මිලෙන් අඩු ,භාවිතය පහසු හා සරල වූ මෙම ඇන්ටනාව ඉතා ඉක්මනින්ම ජනප්‍රිය විය. බටපොල සර් හදපු ඇන්ටනාව ලෙසද ඉන්පසුව බටපොල ඇන්ටනාව ලෙසද ප්‍රචලිත වූයේ මෙම ඇන්ටනාවයි.